Rikunarita-ORG/Wikinium huggingface dataset:
# La vie en rose

Το **La vie en rose** είναι ένα γαλλικό τραγούδι της Εντίθ Πιάφ.

* **Στίχοι:** Εντίθ Πιάφ
* **Μουσική:** Λουίτζι
* **Έτος:** 1942

Ρεφρέν:

*Quand il me prend dans ses bras*
*Il me parle tout bas,*
*Je vois la vie en rose.*
Οι στίχοι μεταφράστηκαν στα αγγλικά από τον Μακ Ντέιβιντ.

## Διασκευές

Το 1992 έγινε μία ακόμη διασκευή αυτού του τραγουδιού από την Ταλία (Thalia) στα ισπανικά με τίτλο "La Vida En Rosa". Το τραγούδι αυτό βρίσκεται στον δίσκο της που ονομάζεται "Love" και κυκλοφορεί στην Αμερική κάτω από την διεύθυνση 2 εταιριών "Melody/Fonovisa*. Η ισπανική εκδοχή ωστόσο είχε επίσης απήχηση στους Γάλλους, που έκαναν επιτυχία της χρονιάς 1992 το συγκεκριμένο τραγούδι, καθώς και το άλμπουμ* LOVE *της Ταλία, λόγω της απήχησης που είχε η σειρά στην οποία πρωταγωνιστούσε η Ταλία,* "Μαρία Μερσέντες*" , όπου το τραγούδι της σειράς εμπεριεχόταν στο δίσκο.*

"La vie en rose" τιτλοφορείται επίσης κινηματογραφική ταινία (ελληνικός τίτλος "Ζωή σαν τριαντάφυλλο", που εξιστορεί την ζωή της Εντίθ Πιάφ, την οποία ενσαρκώνει η ηθοποιός Μαριόν Κοτιγιάρ.

Το 2015 το εκτέλεσε η Μαντόνα στην περιοδεία της Rebel Heart Tour, σε κάθε σταθμό.
# Έτα Τζέιμς

| Έτα Τζέιμς |
| --- |
|  |
| Όνομα στη μητρική γλώσσα | Etta James (Αγγλικά)  |
| Ψευδώνυμο | Etta James |
| Γέννηση | Τζειμσέτα Χόκινς 25  Ιανουαρίου 1938 Λος Άντζελες, Καλιφόρνια, ΗΠΑ |
| Θάνατος | 20 Ιανουαρίου 2012 (73 ετών) Ρίβερσαϊντ, Καλιφόρνια, ΗΠΑ |
| Αιτία θανάτου | λευχαιμία |
| Συνθήκες θανάτου | φυσικά αίτια |
| Τόπος ταφής | Κοιμητήριο Ίνγκλγουντ Παρκ |
| Εθνικότητα | Αφροαμερικανοί |
| Σπουδές | Jefferson High School (Los Angeles) |
| Ιδιότητα | τραγουδιστής, τραγουδιστής-τραγουδοποιός, τζαζ μουσικός, μουσικός ηχογραφήσεων, μουσικός και jazz singer |
| Τέκνα | Donto James |
| Συγγενείς | Sugar Pie DeSanto (εξάδελφος) |
| Όργανα | κιθάρα και φωνή |
| Είδος τέχνης | Τραγουδίστρια |
| Βραβεύσεις | Βραβείο Grammy Συνολικής Προσφοράς (2003), Αστέρι στη Λεωφόρο της Δόξας του Χόλιγουντ και Rock and Roll Hall of Fame (1993) |
| Υπογραφή |
|  |
|  Σχετικά πολυμέσα |
|

Η **Έτα Τζέιμς** (*Etta James*, πραγματικό όνομα: *Jamesetta Hawkins*, 25 Ιανουαρίου 1938 - 20 Ιανουαρίου 2012) ήταν Αμερικανίδα τραγουδίστρια, της οποίας το στυλ κάλυπτε μια ποικιλία μουσικών ειδών, μεταξύ των οποίων τη μπλουζ, τη rhythm and blues, τη ροκ εν ρολ, τη σόουλ, την γκόσπελ και την τζαζ. Έχοντας ξεκινήσει την καριέρα της στα μέσα της δεκαετίας του 1950, έγινε γνωστή με επιτυχίες όπως "Dance With Me, Henry", "At Last", "Tell Mama", και "I'd Rather Go Blind", για τα οποία σύμφωνα με τα λεγόμενά της έγραψε η ίδια τους στίχους. Αντιμετώπισε αρκετά προσωπικά προβλήματα, μεταξύ των οποίων εθισμό σε τοξικές ουσίες, πριν κάνει την επανεμφάνισή της στη μουσική στα τέλη της δεκαετίας του 1980 με το άλμπουμ "The seven year Itch".

Θεωρείται ότι γεφύρωσε το κενό μεταξύ της rhythm and blues και της ροκ εν ρολ, και είναι η νικήτρια 6 βραβείων Γκράμι και 17 βραβείων Blues Music. Συμπεριλήφθηκε στο Rock and Roll Hall of Fame το 1993, στο Blues Hall of Fame το 2001, και στο Grammy Hall of Fame το 1999 καθώς και το 2000. Το περιοδικό Rolling Stone την κατέταξε στη θέση 22 της λίστας των 100 πιο σημαντικών τραγουδιστών όλων των εποχών και στη θέση 62 της λίστας των 100 πιο σημαντικών καλλιτεχνών.

## Πηγές
# Ποπ κουλτούρα

**Ποπ κουλτούρα** (από τα αγγλικά popular culture, δηλαδή δημοφιλής κουλτούρα) ονομάζεται γενικότερα το σύνολο των πιστεύω και αντικειμένων που επικρατεί μία συγκεκριμένη στιγμή ή και διαχρονικά. Αυτό το σύνολο μπορεί να περιλαμβάνει αναφορές σε φιλοσοφικές ιδέες ή και τέχνες, όπως ο κινηματογράφος, τα βιντεοπαιχνίδια, τα βιβλία και η μουσική, που έχουν επηρεάσει έντονα την κοινωνία αναγνωρίζονται από μία μεγάλη μερίδα ατόμων, ανεξάρτητα από το αν έχουν συσχέτιση ή γνώση του ουσιαστικού αντικειμένου που αντιπροσωπεύει το εκάστοτε σύμβολο.

## Ιστορία

Ο όρος «popular culture» έχει χρονολογηθεί στον 19ο αιώνα και νωρίτερα. Παραδοσιακά, η ποπ κουλτούρα έχει συνδεθεί με το χαμηλό επίπεδο εκπαίδευσης και τις κατώτερες κοινωνικές τάξεις. Από το τέλος του Β΄ Παγκοσμίου Πολέμου και ακολουθώντας τις τεράστιες πολιτισμικές και κοινωνικές αλλαγές που συνέβησαν από τις παρεμβάσεις των μέσων, το νόημα της ποπ κουλτούρας ξεκίνησε να αλληλοκαλύπτεται με αυτό της μαζικής κουλτούρας, της κουλτούρας μέσων, του πολιτισμού της εικόνας, της καταναλωτικής κουλτούρας, και της κουλτούρας για μαζική κατανάλωση.

## Προτεινόμενη βιβλιογραφία

* William Reynolds, *Culture and Society*, Harper Torch Books, (New York 1958)
* Βούρτσης, Ι. κ.α., *Εισαγωγή στον Ελληνικό Πολιτισμό*, Τόμ. Α΄, Ε.Α.Π., (Πάτρα 1999): 55.

## Παραπομπές

## Εξωτερικοί σύνδεσμοι

* Άρθρα για την ποπ κουλτούρα στο *New York Times*
# Εορτή της Πρωτοχρονιάς (Κινεζική Κεντρική Τηλεόραση)

Η **Εορτή της Πρωτοχρονιάς**, γνωστό και ως **Εορτή Φεστιβάλ της Άνοιξης**, συνήθως γνωστή ως Τσούνουαν στα κινέζικα, είναι εκπομπή για την Πρωτοχρονιά που παράγεται από την Κεντρική Τηλεόραση της Κίνας (CCTV). Μεταδίδεται την παραμονή της κινεζικής Πρωτοχρονιάς στα κανάλια CCTV-1, CCTV-3, το δορυφορικό κανάλι CCTV-4, το CCTV-7 και το CCTV-14 και διεθνώς μέσω του China Global Television Network. Την παρακολουθούν πάνω από 700 εκατομμύρια τηλεθεατές, καθιστώντας το ένα από τα κορυφαία τηλεοπτικά γεγονότα της Κίνας.

Η εορτή έχει το μεγαλύτερο ακροατήριο οποιασδήποτε ψυχαγωγικής εκπομπής στον κόσμο, και αναγνωρίζεται από το Βιβλίο Γκίνες ως το τηλεοπτικό πρόγραμμα με το μεγαλύτερο αριθμό θεατών στον κόσμο. Η έκδοση του 2018 συγκέντρωσε πάνω από ένα δισεκατομμύριο θεατές. Το ειδικό πρόγραμμα παρουσιάζει συχνά μουσικές, χορευτικά, κωμωδίες και θεατρικές παραστάσεις. Είναι τελετουργικό για πολλές κινεζικές οικογένειες, συμπεριλαμβανομένων των Κινέζων στο εξωτερικό, να συντονίζονται για να παρακολουθήσουν την εκπομπή στην παραμονή της κινεζικής Πρωτοχρονιάς. Πολλοί καλλιτέχνες του Τσουνουάν έγιναν ονόματα νοικοκυριού στην Κίνα αποκλειστικά ως αποτέλεσμα των επαναλαμβανόμενων εμφανίσεών τους στο πρόγραμμα.

## Παραπομπές
# Γκέιλ Σόντεργκααρντ

| Γκέιλ Σόντεργκααρντ |
| --- |
| Η Γκέιλ Σόντεργκαρντ στο τρέιλερ της ταινίας Δραματική σχολή του Ρόμπερτ Μπι Σίνκλερ |
| Όνομα στη μητρική γλώσσα | Gale Sondergaard (Αγγλικά)  |
| Γέννηση | 15 Φεβρουαρίου 1899 Λίτσφιλντ,Μινεσότα, Ηνωμένες Πολιτείες της Αμερικής |
| Θάνατος | 14 Αυγούστου 1985 (86 ετών) Γούντλαντ Χιλς,Καλιφόρνια, Ηνωμένες Πολιτείες της Αμερικής |
| Αιτία θανάτου | εγκεφαλικό επεισόδιο |
| Συνθήκες θανάτου | φυσικά αίτια |
| Εθνικότητα | Αμερικανική |
| Χώρα πολιτογράφησης | Αμερικανική |
| Ιδιότητα | ηθοποιός, ηθοποιός θεάτρου, ηθοποιός τηλεόρασης και ηθοποιός ταινιών |
| Σύζυγος | Χέρμπερτ Μπίμπερμαν (1930–1971) |
| Αδέλφια | Έστερ Σόντεργκααρντ |
| Είδος τέχνης | ηθοποιός |
| Βραβεύσεις | Όσκαρ Β΄ Γυναικείου Ρόλου (4  Μαρτίου 1937) |
|  Σχετικά πολυμέσα |
|

Η **Γκέιλ Σόντεργκααρντ** (*Gale Sondergaard*, 15 Φεβρουαρίου 1899 - 14 Αυγούστου 1985) ήταν Αμερικανίδα ηθοποιός βραβευμένη με Όσκαρ Β' Γυναικείου Ρόλου για την ταινία του 1936 *Αντόνιο Αντβέρσο* (Anthony Adverse)*, στην οποία έκανε το κινηματογραφικό της ντεμπούτο. Η Σόντεργκαρντ είναι επίσης γνωστή για τη συμμετοχή της στις ταινίες:* Η ζωή του Εμίλ Ζολά (The Life of Emile Zola, 1937)*,* Δραματική σχολή (Dramatic School, 1938)*,* Οι κατακόμβες του τρόμου *(The Cat and the Canary, 1939)*, *Το σημάδι του Ζορό (The Mark of Zorro, 1939)*, *Το γράμμα (The Letter, 1940)* και *Η Άννα και ο βασιλεύς του Σιάμ (Anna and the King of Siam, 1946)* για το οποίο κι έλαβε την δεύτερή της υποψηφιότητα για Όσκαρ Β' Γυναικείου Ρόλου.

Η καριέρα της άρχισε να φθίνει κατά τα τέλη της δεκαετίας του '40 και όταν ο σύζυγός της, ο σκηνοθέτης Χέρμπερτ Μπίμπερμαν, κατηγορήθηκε για τις κομμουνιστικές του πολιτικές πεποιθήσεις και συμπεριλήφθηκε, μαζί με άλλους εννέα καλλιτέχνες στην Μαύρη Λίστα του Χόλυγουντ, η κινηματογραφική της καριέρα υπέστη σοβαρό πλήγμα. Η ηθοποιός μετακόμισε στη Νέα Υόρκη μαζί με τον Μπίμπερμαν, όπου συνέχισε να είναι ενεργή στο χώρο του θεάτρου κάνοντας παράλληλα σποραδικές εμφανίσεις σε τηλεόραση και κινηματογράφο. Η ηθοποιός απεβίωσε το 1985 από Εγκεφαλικό επεισόδιο.

## Παραπομπές

## Εξωτερικοί σύνδεσμοι

* Ο/Η Γκέιλ Σόντεργκααρντ, στο IMDb. (Αγγλικά)
* Η Γκέιλ Σόντεργκααρντ στο cine.gr Αρχειοθετήθηκε 2021-05-11 στο Wayback Machine.
# Μπρέντα Φρίκερ

| Μπρέντα Φρίκερ |
| --- |
|  |
| Γενικές πληροφορίες |
| Όνομα στη μητρική γλώσσα | Brenda Fricker (Αγγλικά)  |
| Γέννηση | 17  Φεβρουαρίου 1945 Δουβλίνο |
| Κατοικία | The Liberties |
| Χώρα πολιτογράφησης | Ιρλανδία |
| Εκπαίδευση και γλώσσες |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | ηθοποιός ηθοποιός ταινιών ηθοποιός θεάτρου |
| Περίοδος ακμής | 1964 |
| Αξιώματα και βραβεύσεις |
| Βραβεύσεις | Όσκαρ Β΄ Γυναικείου Ρόλου (26  Μαρτίου 1990) |
|  Σχετικά πολυμέσα |
|

Η **Μπρέντα Φρίκερ** (*Brenda Fricker*, 17 Φεβρουαρίου 1945) είναι Ιρλανδή ηθοποιός, η οποία έχει καριέρα έξι δεκαετιών στο θέατρο και στον κινηματογράφο και έχει εμφανιστεί σε περισσότερες από 30 ταινίες και τηλεοπτικές σειρές.

Το 1990 έγινε η πρώτη Ιρλανδή ηθοποιός που κέρδισε Όσκαρ, κερδίζοντας το βραβείο Β' Γυναικείου Ρόλου για τη βιογραφική ταινία *Το αριστερό μου πόδι* (1989). Έχει εμφανιστεί, επίσης, σε ταινίες όπως *The Field* (1990), *Μόνος στο Σπίτι 2: Χαμένος στη Νέα Υόρκη* (1992), *Παντρεύτηκα ένα δολοφόνο με τσεκούρι* (1993), *Angels in the Outfield* (1994), *A Time to Kill* (1996), *Βερόνικα Γκέριν* (2003), *Inside I'm Dancing* (2004) και *Albert Nobbs* (2011).

Το 2008 τιμήθηκε με το βραβείο Maureen O'Hara στο Φεστιβάλ Κινηματογράφου Kerry, βραβείο που απονέμεται σε γυναίκες που έχουν διακριθεί στον κινηματογράφο. Το 2020 κατατάχθηκε στο νούμερο 26 της λίστας των The Irish Times με τους καλύτερους ηθοποιούς του κινηματογράφου της Ιρλανδίας.

## Παραπομπές
# Προεδρική εκλογή των Ηνωμένων Πολιτειών 1968

Προεδρικές εκλογές των Ηνωμένων Πολιτειών 1968|

---

 |
|

|  |  |  |
| --- | --- | --- |
| 1964 ←  | **5 Νοεμβρίου 1968** | → 1972  |

 |
|

|  |
| --- |
|

---

 |
|   |  |  |  |
| Προτεινόμενος | **Ρίτσαρντ Νίξον** | Χιούμπερτ Χάμφρι | Τζορτζ Γουάλας |
| Κόμμα | Ρεπουμπλικανοί | Δημοκρατικοί | Ανεξάρτητος |
| Πολιτειακή έδρα | Νέα Υόρκη | Μινεσότα | Αλαμπάμα |
| Συνυποψήφιος | **Σπύρο Άγκνιου** | Έντμουντ Μάσκι | Κέρτις Λιμέι |
| Εκλεκτορική ψήφος | **301** | 191 | 46 |
| Πολιτείες που κέρδισε | **32** | 13 + ΠΚ | 5 |
| Λαϊκή ψήφος | **31.783.783** | 31.271.839 | 9.901.118 |
| Ποσοστό | **43,4%** | 42,7% | 13,5% |

 |
|

---

 |
| Χάρτης αποτελεσμάτων των εκλογών. Με κόκκινο οι πολιτείες που κέρδισαν οι Νίξον/Άγκνιου, ενώ με μπλέ οι πολιτείες που κέρδισαν οι Χάμφρι/Μάσκι και με πορτοκαλί των Γουάλας/Λιμέι. Οι αριθμοί δείχνουν τον αριθμό εκλεκτόρων που αντιστοιχούν σε κάθε πολιτεία. |
|

---

|  |  |
| --- | --- |
| **Απερχόμενος Πρόεδρος**
Λύντον Μπ. Τζόνσον
Δημοκρατικοί | **Εκλεγμένος Πρόεδρος**
Ρίτσαρντ Νίξον
Ρεπουμπλικανοί |

 |

Οι **προεδρικές εκλογές των ΗΠΑ του 1968** διεξάχθησαν στις 5 Νοεμβρίου 1968. Οι Ρεπουμπλικάνοι με υποψήφιο τον πρώην Αντιπρόεδρο Ρίτσαρντ Νίξον και τον ελληνοαμερικανό κυβερνήτη του Μέριλαντ, Σπύρο Άγκνιου κατάφεραν να σημειώσουν μια σημαντική νίκη απέναντι στο Δημοκρατικό Κόμμα με υποψήφιο τον, επίσης, πρώην Αντιπρόεδρο Χιούμπερτ Χάμφρι και τον Γερουσιαστή Έντμουντ Μάσκι και απέναντι στο Αμερικανικό Ανεξάρτητο Κόμμα του πρώην Κυβερνήτη της Αλαμπάμα Τζορτζ Γουάλας και του Στρατηγού Κέρτις Λιμέι. Η εκλογική περίοδος υπήρξε έντονα χαοτική και έχει συχνά χαρακτηριστεί ως η πιο βίαιη στην ιστορία των Ηνωμένων Πολιτειών. Στιγματίστηκε έντονα από τις δολοφονίες του Μάρτιν Λούθερ Κινγκ στις αρχές του Απριλίου και του Ρόμπερτ Φ. Κένεντι στις αρχές του Ιουνίου του ίδιου έτους.
# Περιορισμένη κυβέρνηση

Στην πολιτική φιλοσοφία, η **περιορισμένη κυβέρνηση** είναι η έννοια μιας κυβέρνησης περιορισμένης στην εξουσία. Είναι μια βασική έννοια στην ιστορία του φιλελευθερισμού.

## Σχέση με το Σύνταγμα

Η έννοια της περιορισμένης κυβέρνησης συνδέεται στενά με το σύνταγμα. Το Σύνταγμα των Ηνωμένων Πολιτειών του 1789 και το Γαλλικό Σύνταγμα του 1793 θεσπίστηκαν και τα δύο σε μια προσπάθεια να εφαρμοστεί η περιορισμένη κυβέρνηση, αν και με διαφορετικούς τρόπους. Το Σύνταγμα των ΗΠΑ επιτυγχάνει περιορισμένη κυβέρνηση μέσω του διαχωρισμού εξουσιών: διανεμήθηκε η εξουσία μεταξύ των κλάδων της ομοσπονδιακής κυβέρνησης και των κυβερνήσεων των πολιτειών (το νομοθετικό σώμα, η εκτελεστική εξουσία και η Δικαστική εξουσία, η καθεμία από τις οποίες παρέχει έλεγχο των εξουσιών της άλλης). Ο Τζέιμς Μάντισον, ένας από τους συγγραφείς των *Federalist Papers*, σημείωσε ότι οι δημιουργοί του Αμερικανικού Συντάγματος προσπάθησαν να δημιουργήσουν μια κυβέρνηση που ήταν ικανή τόσο να ελέγχεται όσο και να ασκεί έλεγχο. Ο Μάντισον έγραψε στο *Federalist* No. 51 ότι «η μεγάλη ασφάλεια ενάντια σε μια σταδιακή συγκέντρωση των πολλών εξουσιών στο ίδιο τμήμα, συνίσταται στην παροχή σε εκείνους που διοικούν κάθε τμήμα, των απαραίτητων συνταγματικών μέσων και των προσωπικών αιτιών, για να αντισταθούν στις επιθέσεις των άλλων».

Το Γαλλικό Σύνταγμα του 1793, από την άλλη πλευρά, εκτιμούσε τη νομοθετική υπεροχή και βασίστηκε στην ιδέα που επηρεάστηκε από τον Ρουσσώ - ότι η περιορισμένη κυβέρνηση επιτυγχάνεται καλύτερα μέσω μιας «λογικής δημοκρατικής αυτοδιοίκηση που επιδιώκει να δώσει έκφραση στη γενική βούληση ... ως το βέλτιστο αντίδοτο για τον αυθαίρετο κανόνα της απόλυτης μοναρχίας».

## Δείτε επίσης

* Συνταγματισμός
* Φυσικά και νομικά δικαιώματα
* Κοινωνικό συμβόλαιο
* Σύνταγμα της Ελλάδος

## Παραπομπές
# Τάκερ Κάρλσον

| Τάκερ Κάρλσον |
| --- |
|  |
| Γενικές πληροφορίες |
| Όνομα στη μητρική γλώσσα | Tucker Carlson (Αγγλικά)  |
| Γέννηση | 16  Μαΐου 1969 Σαν Φρανσίσκο |
| Εθνικότητα | Σουηδοαμερικανοί |
| Χώρα πολιτογράφησης | Ηνωμένες Πολιτείες Αμερικής |
| Θρησκεία | Επισκοπική Εκκλησία |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Trinity College La Jolla Country Day School St. George's School (έως 1987) The Buckley School |
| Πληροφορίες ασχολίας |
| Ιδιότητα | πολιτικός σχολιαστής αρθρογράφος τηλεοπτικός παρουσιαστής δημοσιογράφος television journalist ποντκάστερ αρχισυντάκτης |
| Εργοδότης | CNN (2000–2005) PBS (2004–2005) MS NOW (2005–2008) Fox News (2009–2023) The Daily Caller (2010–2020) |
| Αξιοσημείωτο έργο | Crossfire, Tucker Carlson Tonight (2016–2023), Politicians, Partisans, and Parasites, Ship of Fools, The Long Slide The Tucker Carlson Show (από 2024) |
| Πολιτική τοποθέτηση |
| Πολιτικό κόμμα/Κίνημα | Ρεπουμπλικανικό Κόμμα και Δημοκρατικό Κόμμα των ΗΠΑ |
| Πολιτική ιδεολογία | συντηρητισμός στις Ηνωμένες Πολιτείες |
| Οικογένεια |
| Γονείς | Ντικ Κάρλσον και Λίζα Μακνίαρ |
| Θετοί γονείς | Πατρίσια Κάρολαϊν Σουάνσον |
| Αδέλφια | Μπάκλεϊ Κάρλσον |
| Αξιώματα και βραβεύσεις |
| Βραβεύσεις | Time 100 (2021) Salvatori Prize for American Citizenship (2018) |
| Ιστότοπος |
| tuckercarlson.com |
|  Σχετικά πολυμέσα |
|

Ο **Τάκερ Κάρλσον** (**Tucker Swanson McNear Carlson** (Σαν Φρανσίσκο, 16 Μαΐου 1969) είναι Αμερικανός τηλεπαρουσιαστής και πολιτικός σχολιαστής παλαιοσυντηρητικών αρχών και οικοδεσπότης του νυχτερινού πολιτικού talk show Tucker Carlson Tonight στο Fox News από το 2016. Η εκπομπή αυτή ήταν τον Ιούλιο του 2021 η πιο δημοφιλής τηλεοπτική εκπομπή στις Ηνωμένες Πολιτείες.

Ο Κάρλσον ξεκίνησε τη σταδιοδρομία του τη δεκαετία του 1990, γράφοντας στο Weekly Standard. Έπειτα έγινε σχολιαστής του CNN από το 2000 έως το 2005. Από το 2005 έως το 2008, παρουσίαζε το νυχτερινό πρόγραμμα Tucker στο MSNBC. Είναι πολιτικός αναλυτής του Fox News από το 2009, εμφανιζόμενος ως καλεσμένος ή προσκεκλημένος σε διάφορα προγράμματα πριν από την έναρξη της εκπομπής του. Το 2010 ο Κάρλσον ήταν αρχισυντάκτης της δικής του δεξιάς ιστοσελίδας ειδήσεων The Daily Caller, μέχρι να πουλήσει το μερίδιο ιδιοκτησίας του και να φύγει το 2020. Έχει γράψει τρία βιβλία: Politicians, Partisans, and Parasites (2003), Ship of Fools (2018) και The Long Slide (2021).

Λέγεται ότι επηρέασε μερικές από τις βασικές πολιτικές αποφάσεις του Τραμπ, συμπεριλαμβανομένης της ακύρωσης στρατιωτικής επίθεσης εναντίον του Ιράν το 2019. Τα σχόλια του Κάρλσον για τη φυλή, τη μετανάστευση και τις γυναίκες έχουν περιγραφεί κατά καιρούς ως ρατσιστικές και σεξιστικές.

Ο Κάρλσον θεωρείται αντίπαλος του προοδευτισμού, επικρίνει τη μετανάστευση και έχει χαρακτηριστεί ως εθνικιστής.

## Παραπομπές
# Τζον Κέρρυ

| Τζον Κέρρυ John Kerry |
| --- |
| Επίσημο πορτρέτο, 2013 |
| 68ος Υπουργός Εξωτερικών των Ηνωμένων Πολιτειών |
| **Περίοδος** 1 Φεβρουαρίου 2013 – 20 Ιανουαρίου 2017 |
| Πρόεδρος | Μπάρακ Ομπάμα |
| Αναπληρωτής | Ουίλιαμ Τζόζεφ Μπερνς |
| Προκάτοχος | Χίλαρι Κλίντον |
| Γερουσιαστής των Ηνωμένων Πολιτειών για τη Μασαχουσέτη |
| **Περίοδος** 2 Ιανουαρίου 1985 – 1 Φεβρουαρίου 2013 |
| Προκάτοχος | Πολ Τσόνγκας |
| Διάδοχος | Μο Κάουαν |
| Πρόεδρος της Επιτροπής της Γερουσίας των Ηνωμένων Πολιτειών για τις Εξωτερικές Υποθέσεις |
| **Περίοδος** 6 Ιανουαρίου 2009 – 1 Φεβρουαρίου 2013 |
| Προκάτοχος | Τζο Μπάιντεν |
| Διάδοχος | Μπομπ Μενέντεζ |
| Πρόεδρος της Επιτροπής της Γερουσίας των Ηνωμένων Πολιτειών για τις Μικρές Επιχειρήσεις και την Επιχειρηματικότητα |
| **Περίοδος** 4 Ιανουαρίου 2007 – 3 Ιανουααρίου 2009 |
| Προκάτοχος | Ολυμπία Σνόου |
| Διάδοχος | Μαίρη Λαντριέ |
| **Περίοδος** 6 Ιουνίου 2001 – 3 Ιανουαρίου 2003 |
| Προκάτοχος | Κιτ Μποντ |
| Διάδοχος | Ολυμπία Σνόου |
| **Περίοδος** 3 Ιανουαρίου 2001 – 20 Ιανουαρίου 2001 |
| Προκάτοχος | Κιτ Μποντ |
| Διάδοχος | Κιτ Μποντ |
| 66ος Αναπληρωτής Κυβερνήτης της Μασαχουσέτης |
| **Περίοδος** 6 Μαρτίου 1983 – 2 Ιανουαρίου 1985 |
| Κυβερνήτης | Μάικλ Δουκάκης |
| Προκάτοχος | Τόμας Ο'Νιλ |
| Διάδοχος | Έβελιν Μέρφι |
| Προσωπικά στοιχεία |
| Γέννηση | 11 Δεκεμβρίου 1943 (1943-12-11), Ορόρα, Κολοράντο, ΗΠΑ |
| Υπηκοότητα | Αμερικανική |
| Πολιτικό κόμμα | Δημοκρατικό Κόμμα |
| Σύζυγος | Μαρία Τερέζα Τίρσταϊν Σιμόες Φερέιρα (1995-σήμερα) Τζούλια Στίμσον Θορν (1970-1988) |
| Παιδιά | 2 |
| Κατοικία | Τζόρτζταουν, Ουάσινγκτον, ΠΚ, ΗΠΑ (επίσημη) Βοστώνη, Μασαχουσέτη, ΗΠΑ (ιδιωτική) |
| Σπουδές | Πανεπιστήμιο Γέιλ Πανεπιστήμιο της Βοστώνης |
| Επάγγελμα | Δικηγόρος, πολιτικός |
| Θρήσκευμα | Ρωμαιοκαθολικισμός |
| Υπογραφή |  |
| Ιστοσελίδα |  |
| Στρατιωτική υπηρεσία |
| Πίστη |  Ηνωμένες Πολιτείες της Αμερικής |
| Υπηρεσία/κλάδος |  Πολεμικό Ναυτικό των ΗΠΑ |
| Βαθμός |  Σημαιοφόρος |
|  Σχετικά πολυμέσα |
|

Ο **Τζον Κέρρυ** (αγγλικά: John Forbes Kerry) είναι Αμερικανός πολιτικός, που υπηρέτησε ως Yπουργός Εξωτερικών των Ηνωμένων Πολιτειών από το 2013 έως το 2017. Διατέλεσε επίσης, Γερουσιαστής των ΗΠΑ για την Μασσαχουσέτη, ενώ το 2004, ήταν υποψήφιος πρόεδρος των ΗΠΑ με το Δημοκρατικό Κόμμα, όπου και έχασε με μικρή διαφορά υπέρ του Τζορτζ Μπους.

## Παραπομπές
# Αουρόρα

| Αουρόρα |
| --- |
|  |
| Γενικές πληροφορίες |
| Όνομα στη μητρική γλώσσα | Aurora (Λατινικά)  |
| Παρατσούκλι | Pallantis |
| Οικογένεια |
| Τέκνα | Βορέας, Favonius, Auster Volturnus |
| Γονείς | Υπερίων και Ευρυφάεσσα |
| Αδέλφια | Sol Λούνα |
|  Σχετικά πολυμέσα |
|

Στη ρωμαϊκή μυθολογία, η **Αουρόρα** (λατ. *Aurora*) είναι η προσωποποίηση της αυγής. Αντιστοιχεί με την ελληνική θεότητα Ηώ και με την ετρουσκική **Θέσαν**, θεότητα της αυγής και της ζωής.

Η Αουρόρα θεωρείται σαν μια όμορφη γυναίκα που πετάει πάνω από τον ουρανό αναγγέλλοντας την άφιξη του ήλιου. Έχει δυο αδέλφια: τον ήλιο και τη σελήνη. Έχει πολλούς συζύγους κι απέκτησε πολλά παιδιά, ανάμεσα στα οποία είναι και οι τέσσερις άνεμοι (βορράς, νότος, ανατολή, δύση). Σύμφωνα με ένα μύθο, πετάει πάνω από τον ουρανό κλαίγοντας για έναν από τους γιους της που σκοτώθηκε και τα δάκρυά της είναι η πρωινή πάχνη στον κόσμο των ανθρώπων.

Ο Ουίλιαμ Σαίξπηρ αναφέρει την Αουρόρα στο γνωστό θεατρικό του έργο *Ρωμαίος και Ιουλιέτα*.
# Χι Ωμέγα

Η **Χι Ωμέγα** (αγγλ. *Chi Omega* ή *ΧΩ*) είναι γυναικεία φοιτητική ένωση και το μεγαλύτερο μέλος του Εθνικού Πανελληνικού Συνεδρίου της Αμερικής. Διατηρεί 173 κολεγιακές ομάδες και 230 ομάδες αποφοίτων. Τα γενικά γραφεία της είναι στο Μέμφις, Τενεσί.

## Ιστορία

Η Χι Ωμέγα ιδρύθηκε στις 5 Απριλίου 1895 στο Πανεπιστήμιο του Αρκάνσας. Ιδρυτικά μέλη του ήταν οι δρ. Τσαρλς Ρίτσαρντσον, Ίνα Μέι Μπόουλς, Ζαν Βίνσενχέλλερ, Τζομπέλλ Χολμόμπι και Άλις Σίμοντς. Το 1915 η Χι Ωμέγα ίδρυσε τα γενικά της γραφεία στο Λέξινγκτον του Κεντάκυ, τα οποία μεταφέρθηκαν το 1926 στο Σινσινάτι του Οχάιο, και το 1995 στο Μέμφις. Επίσημα σύμβολα της ένωσης είναι τα χρώματα ερυθρό και χρυσαφί, ο ανθός του λευκού γαρύφαλλου, το μασκότ η κουκουβάγια, και η νεκροκεφαλή επάνω από δύο χιαστί κόκαλα. Επίσημος φιλανθρωπικός χορηγός της ένωσης είναι η Make-A-Wish Foundation από το 2000.

## Σκοπός της ένωσης

Το 1895 η ένωση διατύπωσε τους εξής έξι στόχους, οι οποίοι εξέφραζαν το πνεύμα και τις αξίες των μελών της νεοϊδρυθείσης ενώσεως

* συμφιλίωση
* υψηλές προδιαγραφές του προσωπικού
* διάβασμα και πρόοδο στις σπουδές
* συμμετοχή στις δραστηριότητες του πανεπιστημίου
* σταδιοδρομία και προσωπική ανάπτυξη
* και επίδοση στις κοινωνικές υπηρεσίες

## Παραπομπές

## Εξωτερικοί σύνδεσμοι

* Επίσημη ιστοσελίδα του Chi Omega
# Box office

Box office σε θέατρο στο Οχάιο στις Ηνωμένες Πολιτείες.
Περίπτερο πώλησης εισιτηρίων στο Charing Cross Road του Λονδίνου απέναντι από το Θέατρο Γκάρικ.
Το Box office (σε ελληνική απόδοση: **Εκδοτήριο**) είναι ένα μέρος όπου τα εισιτήρια πωλούνται στο κοινό για την είσοδο τους σε μια εκδήλωση. Οι υπάλληλοι μπορούν να εκτελέσουν τη συναλλαγή σε γκισέ ή μέσω ενός παραθύρου, ή σε ένα περίπτερο. Κατ' επέκταση, ο όρος χρησιμοποιείται συχνά, ειδικά στο πλαίσιο της κινηματογραφικής βιομηχανίας, ως συνώνυμο των κερδών που αποκομίζει μια συγκεκριμένη παραγωγή, όπως μια ταινία ή μια θεατρική παράσταση.

Τα έσοδα στο box office μπορούν να υπολογιστούν με βάση τον αριθμό των εισιτηρίων που πωλήθηκαν ή το ποσό των χρημάτων που συγκεντρώθηκαν από τις πωλήσεις εισιτηρίων (έσοδα). Η προβολή και ανάλυση αυτών των κερδών είναι πολύ σημαντική για τους παραγωγούς και συχνά αποτελεί πηγή ενδιαφέροντος για τους θαυμαστές. Επίσης κυριαρχεί στην κινηματογραφική βιομηχανία του Χόλυγουντ.

## Ετυμολογία

Ο όρος πιστοποιείται από το 1786, πιθανώς από πωλήσεις κουτιών (ιδιωτικοί χώροι καθιστικού σε θέατρο). Η έννοια των «συνολικών πωλήσεων» επιβεβαιώνεται από το 1904. Μια λαϊκή ετυμολογία αναφέρει ότι αυτό προέρχεται από το ελισαβετιανό θέατρο (δηλαδή στα τέλη του 16ου αιώνα), όπου τα έσοδα του θεάτρου συλλέγονταν σε ένα κουτί συνδεδεμένο με ένα μακρύ ραβδί, που περνούσε γύρω από το κοινό. Ωστόσο, η πρώτη επιβεβαίωση είναι περίπου 200 χρόνια αργότερα, καθιστώντας αυτό πολύ απίθανο.

## Χρήση

Μερικοί άνθρωποι πιστεύουν ότι η κινηματογραφική βιομηχανία ανησυχεί πάρα πολύ για αυτό. Λένε ότι το κέρδος είναι πιο σημαντικό για τα κινηματογραφικά στούντιο από το να κάνεις ταινίες ως μορφή τέχνης. Η κατανόηση του τρόπου με τον οποίο κερδίζουν χρήματα οι διαφορετικοί τύποι ταινιών επηρεάζει τον τρόπο παραγωγής άλλων ταινιών. Εάν ένας συγκεκριμένος τύπος ταινίας έχει συχνά μεγάλο box office, τα στούντιο είναι πιο πιθανό να κάνουν αυτόν τον τύπο ταινίας. Ορισμένοι τύποι ταινιών κερδίζουν περισσότερα όταν κυκλοφορούν σε συγκεκριμένες περιόδους του έτους. Τα στούντιο χρησιμοποιούν αυτές τις πληροφορίες για να σχεδιάσουν πότε θα κυκλοφορήσουν συγκεκριμένες ταινίες. Για παράδειγμα:

* Οι ρομαντικές κωμωδίες τείνουν να έχουν υψηλότερο box office όταν κυκλοφορούν την Μέρα του Αγίου Βαλεντίνου.
* Οι οικογενειακές ταινίες αποδίδουν καλύτερα κοντά στις διακοπές των Χριστουγέννων και των Ευχαριστιών.
* Οι ταινίες τρόμου ταιριάζουν καλύτερα στο Halloween.

## Αναφορές box office

Υπάρχουν πολλές ιστοσελίδες που καταγράφουν τις εισπράξεις στο box-office, όπως είναι το *BoxOffice*, το *Box Office Mojo*, το *The Numbers* και το *ShowBIZ Data*. Αυτοί οι ιστότοποι παρέχουν πληροφορίες για το box office για εκατοντάδες ταινίες. Τα δεδομένα για παλαιότερες ταινίες είναι συχνά ελλιπή λόγω του τρόπου με τον οποίο εξελίχθηκε η αναφορές στο box office, ειδικά στις ΗΠΑ και η διαθεσιμότητα πληροφοριών πριν από την εισαγωγή του Διαδικτύου.

## Παραπομπές